Victor Nordan

Victor Nordan (født 13. mai 1862 i Christiania, død 8. mai 1933 i Oslo) var en norsk arkitekt, kjent for sine mange sykehusbygninger. Nordan var sønn av arkitekt Jacob Wilhelm Nordan og assistent hos ham årene 1881–1884. Han fikk deretter sin utdannelse ved South Kensington Museum (Victoria and Albert Museum) 1884–1885. Disse årene i London var han også assistent ved et arkitektkontor. Årene 1886–1887 studerte han ved Königlich Technische Hochschule i Berlin. Da Nordan returnerte til Kristiania arbeidet han med sin far fram til hans død i 1892. Fra midten av 1890-tallet begynte han sin virksomhet som sykehusarkitekt, og det var innen dette området hans virksomhet ble mest betydningsfull. Sykehusbygningene fra tiden omkring århundreskiftet er preget av jugendstil med enkle fasader hvor det meste av artikuleringen er utført i gul og rød tegl. De senere sykehusbygningene er påvirket av nyklassisisme og nordisk nybarokk. Fra 1926 arbeidet han i kompaniskap med sin sønn Per Nordan.

Et utvalg av Nordans bidrag 
 Tomannsbolig, Uranienborgveien 2, Oslo
 1888–1889: Christiania Tekniske Skole, Cort Adelers gate 30, Oslo
 1891: Ombygging av Møllergata skole, Oslo
 1892–1893: Forretningsgård, Kongens gate 22, Oslo
 1895: Utvidelsen av våningshus, Søndre Skøyen gård, opprinnelig tegnet av Georg Andreas Bull i 1856
 1894: Diakonissehuset, Lovisenberggaten 15–17, Oslo
 1897–1926: Flere bygninger for Ullevål sykehus, Oslo
 1899: Grymyr kirke, Gran (nedbrent i 1999)
 1900: Diakonhjemmet Sykehus, «Borgen», Oslo
 1901: Norges Bank, Hamar
 1904: Evenstad kirke, Stor-Elvdal
 1905: Dikemark sykehus, Asker
 1906: Bjordal kirke, Sogn
 1907: Plassen kirke, Trysil
 1907–1926: Gamle Haukeland sykehus med parkanlegg, Bergen. Blant annet Hudbygget, Gamle medisin B (1907) og Gamle Gades Institutt (1912). Sammen med Ingolf Danielsen, tre klinikkbygg, to portner- og overlegeboliger og Kvinneklinikken (1926). 
 1910–1918: Utvidelser i flere trinn ved Tyssedal kraftstasjon, opprinnelig tegnet av Thorvald Astrup 1906–1909
 Aker sykehus, (bygninger i flere etapper)
 1912: Lykling kirke, Moster
 1914–1916: Norges Bank, Fredrikstad 
 1915–1916: Dr. Einar Lindboes privatklinikk, Josefines gate 30, Oslo
 1920–1927: Stavanger universitetssjukehus
 1921–1926: Lier sykehus, Lier.

Referanser

Eksterne lenker 
 
  Victor Nordan på Artemisia
 Norsk kunstnerleksikon, b. 3 : N-So, side 92–93, digital utgave

 
Personer fra Oslo